
RAPORT DE SPECIALITATE

Subsemnata Nedelcu Mariana Camelia, șef serviciu buget, finanțe, contabilitate,  impozite și taxe, resurse umane și salarizare, am analizat “Proiectul de hotărâre privind aprobarea contului de execuţie a bugetului de venituri şi cheltuieli și a bugetului împrumutului intern ale oraşului Boldeşti-Scăeni la data de 30.11.2025”.
Proiectul a fost întocmit conform prevederilor legale:
-  Ordonanța de Urgență nr.57/2019 - privind Codul administrativ
-  Legea nr.273/2006 - privind finanțele publice locale
        Execuția bugetară a fost întocmită pentru:
- cele doua secțiuni ale bugetului local și reflectă:
* veniturile încasate pe fiecare indicator de venit respectiv 27.384.200 lei în cadrul secțiunii de funcționare și 3.026.196 lei  aferente secțiunii de dezvoltare;
* cheltuielile efectuate în cadrul fiecărui capitol bugetar din care 24.219.130 lei pentru secțiunea de funcționare și 2.859.843 lei pentru secțiunea de dezvoltare; 
- secțiunea de dezvoltare a bugetului creditelor interne care prezintă veniturile încasate conform OUG nr.83/2021 în sumă de 370.497 lei, sume încasate conform OUG nr.35/2024 în sumă de 274.481 lei și cheltuielile în sumă de 231.271 lei efectuate în cadrul fiecărui capitol bugetar.
Pentru bugetul local, analizând excedentul existent la finele lunii noiembrie și cheltuielile lunare aferente secțiunii de funcționare cât și veniturile preconizate a se realiza în cursul lunii decembrie, se poate constata că la finele anului 2025:
-  nu se vor înregistra plăți restante;
- diferența dintre suma veniturilor încasate și excedentul anilor anteriori utilizat pentru finanțarea exercițiului bugetar curent pe de o parte și suma plăților efectuate va fi mai mare decât zero.
Referitor la bugetul creditelor interne, având în vedere încasările realizate coroborate cu plățile ce se vor efectua conform prevederilor bugetare, la finele anului 2025:
-  nu se vor înregistra plăți restante;
- diferența dintre tragerile autorizate în anul respectiv și suma dintre plățile efectuate și plățile restante va fi mai mare decât zero.

             Respectând prevederile legale în vigoare, consider că proiectul de hotărâre mai sus menționat poate fi supus aprobării Consiliului Local.

